|  |  |
| --- | --- |
| Numri i lëndës: | 2023:210949 |
| Datë: | 21.11.2023 |
| Numri i dokumentit: | 04951518 |

**P.nr.464/23**

**NË EMËR TË POPULLIT**

**GJYKATA THEMELORE NË PRISHTINË – DEGA NË LIPJAN**, Gjyqtari i vetëm gjykues Selman Salihu, me bashkëpunëtorin profesional Adolin Aliaj, në çështjen penale ndaj të pandehurit G. I. nga fshati J. Komuna L., i akuzuar sipas aktakuzës së Prokurorisë Themelore në Prishtinë, PP.II.nr.5572/23, të datës 28.09.2023, për shkak të veprës penale Vjedhje e shërbimeve nga neni 314 par. 6 lidhur me par. 1 të KPRK-së, duke vendosur lidhur me kërkesën Prokurorisë Themelore në Prishtinë për dhënien e urdhërit ndëshkimor, dënim me gjobë, jashtë seancës me datë 20.10.2023, mori:

**A K T GJ Y K I M**

Pranohet Kërkesa e Prokurorisë Themelore në Prishtinë PP.II.nr5572/23, të datës 28.09.2023, për shqiptimin e urdhrit ndëshkimor, andaj gjykata konform nenit 495 të KPPRK-së lëshon:

**URDHËR NDËSHKIMOR**

**Të pandehurit:**

**G. I.,** i lindur me ..., nga fshati J. Komuna L.,ku edhe tani jeton, me nr. personal ..., shqiptar, shtetas i Republikës së Kosovës, e me nr unik ...

**Ë S H T Ë F A J T O R**

**Sepse:**

Me datën 23/12/2022, në fshatin J. KK L., në shtëpinë e tij , i pandehuri G. I., me qëllim të përfitimit të pasurisë në mënyrë të kundërligjshme, ka bërë lidhje direke në rrjetin elektrik duke anashkaluar pikën matëse, me çka të dëmtuarës KEDS i ka shkaktuar dëm material në vlerë prej 447,88 €.

Me këtë ka kryer veprën penale Vjedhje e shërbimeve nga neni 314 par.6 lidhur me par.1 të KPRK-së.

Andaj, gjykata konform neneve 4,7, 17, 21, 38, 39, 43 të KPRK-së, si dhe neneve 364 dhe 495 të KPPRK-së, shqipton:

**DËNIM ME GJOBË**

I pandehuri G. I. dënohet me gjobë në shumë prej 100.00 € (njëqind euro).

II. Obligohet i pandehuri i lartcekur që në afat prej 15 ditësh nga dita e plotfuqishmërisë së këtij aktgjykimi ta paguaj gjobën. Nëse i pandehuri nuk dëshiron ose nuk mund të paguajë gjobën, gjykata konform nenit 43 paragrafi 3 i KPRK-së mund të zëvendësojë dënimin me gjobë me dënim me burgim, ku një ditë burgim llogaritet me njëzet (20) Euro gjobë.

III. Obligohet i pandehuri që të dëmtuarës KEDS, t’ia kompensoj dëmin e shkaktuar në vlerë prej 447,88 €, në afat prej 15 ditësh pas plotfuqishmërisë së aktgjykimit.

IV. Obligohet i pandehuri, që në emër të shpenzimeve të procedurës, të paguaj paushallin gjyqësor në shumë prej 20€ (njëzetë euro), ndërsa për programin për kompensimin e viktimave të krimit shumën prej 20€ (njëzetë euro), në afat prej 15 ditësh nga dita e plotfuqishmërisë së këtij aktgjykimi.

**A r s y e t i m**

Prokuroria Themelore në Prishtinë – Departamenti i Përgjithshëm, me aktakuzën PP.II.nr.5572/23, të datës 28.09.2023, ka akuzuar G. I., se ka kryer veprën penale Vjedhje e shërbimeve nga neni 314 par.6 lidhur me par.1 të KPRK-së, dhe ka ushtruar kërkesë për dhënien e urdhrit ndëshkimor me arsyetim se ka prova të mjaftueshme dhe të besueshme nga kallëzimi penal që vërtetojnë kryerjen e kësaj vepre penale nga i pandehuri.

Gjyqtari i çështjes me rastin e shqyrtimit paraprak të çështjes, konform nenit 493 të KPPRK-së, gjeti se janë plotësuar kushtet nga neni 495 të KPPRK-së, dhe pranoi kërkesën për dhënien e urdhrit ndëshkimorë si në dispozitiv të këtij aktgjykimi.

Kjo gjykatë konsideron se nga provat e bashkangjitura në shkresat e lëndës, duke analizuar aktakuzën, kallëzimin penal të ushtruar nga KEDS me nr. CMS-K/DFE-154/2023, të datës 31/08/2023, procesverbali me nr.2015791, i dt. 03/03/2022, procesverbali me nr 0011696, i dt 13/06/2022, procesverbali me nr 2050353, i dt 06/09/2022, procesverbal me nr 2059932, i dt 15/10/2022, procesverbali me nr 2064453, i dt 23/12/2022, profatura DFEHP2322171, e datës 05/01/2023, fotodokumentacioni i cili gjendet në shkresat e lëndës, dhe shkresat e tjera të lëndës, janë prova të besueshme mbi bazën e të cilës vërtetohet se i pandehuri ka kryer veprën penale për të cilën akuzohet.

Andaj gjykata duke bazuar në këto prova të besueshme, vërtetoi se në veprimet e të pandehurit ekzistojnë elementet e veprës penale Vjedhje e shërbimeve nga neni 314 par.6 lidhur me par.1 të KPRK-së.

Vendimi për kompensimin e shpenzimeve të procedurës dhe paushallit gjyqësor është marrë konform nenit 449 par. 1 dhe 2, nën-paragrafi 2.6 të KPPRK-së, ndërsa vendimi për pagesën për programin për kompensimin e viktimave të krimit u mor konform nenit 36 paragrafi 3 nën paragrafi 3.1 të Ligjit nr.08/L-109 për Kompensimin e Viktimave të Krimit.

Vendimi mbi realizimin e kërkesës pasurore juridike u bazua konform dispozitave të neneve, 457 dhe 462 par. 1 dhe 2 të KPPRK-së.

Nga sa u tha më lartë në bazë të neneve 364 dhe 495 të KPPK-së, u vendos si në dispozitiv të këtij aktgjykimi.

**GJYKATA THEMELORE NË PRISHTINË**

**DEGA NË LIPJAN**

**P.nr.464/23, të datës 20.10.2023.**

**GJ Y Q T A R I**

Selman Salihu

**KËSHILLA JURIDIKE:** Kundër këtij aktgjykimi, i pandehuri apo mbrojtësi i tij mund të paraqesin kundërshtim në afatin prej 8 ditësh, nga dita e pranimit të tij, në këtë gjykatë.